Diari Oficial de la Generalitat Valenciana


Sumari del DOGV 5525, del 01-06-2007 (2007/7085)

ORDRE de 24 de maig de 2007, de la Conselleria d'Agricultura, Pesca i Alimentació, per la qual es regula el descans setmanal dels arts fixos i dels arts menors.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/05/24/(2)/dof/vci/html**

### Dades del document

Número de DOGV
:   5525

Data del DOGV
:   01-06-2007

Secció del DOGV
:   I. DISPOSICIONS GENERALS

Número del document
:   2007/7085


Data del document
:   24-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * legislació
    * vacances retribuïdes
    * indústria pesquera

ORDRE de 24 de maig de 2007, de la Conselleria d'Agricultura, Pesca i Alimentació, per la qual es regula el descans setmanal dels arts fixos i dels arts menors. [2007/7085]  
El Reial Decret 395/2006, de 31 de març, establix mesures d'ordenació de la flota pesquera que treballa amb els arts fixos i els arts menors en el Mediterrani.  
L'article tercer d'este reial decret establix un període autoritzat per a exercir la pesca de cinc dies per setmana i 16 hores per dia i, en tot cas, els aparells i arts de pesca que definix el reial decret hauran de ser retirats de la seua cala durant 41 hores continuades per setmana i transportats al port.  
La delimitació dels horaris d'exercici de l'activitat és una matèria d'ordenació del sector pesquer, i l'article 50.7 de l'Estatut d'Autonomia de la Comunitat Valenciana atribuïx a la Generalitat la competència en el desenrotllament legislatiu i l'execució en esta matèria.  
Per això, oïdes les confraries de pescadors de la Comunitat Valenciana i les seues federacions, a proposta del director general de Pesca i Alimentació,  
ORDENE  
Article 1. Objecte i àmbit d'aplicació  
Els vaixells espanyols de pesca d'arts fixos i d'arts menors que entren o isquen dels ports de la Comunitat Valenciana, es regiran, quant al descans setmanal, pel que disposa la present orde.  
Article 2. Descans setmanal  
Els arts fixos i els arts menors tindran un període de descans setmanal obligatori. Els aparells i arts de pesca han de ser retirats de la seua cala i transportats al port, de tal manera que les embarcacions amb tots els seus arts tindran entrada al port abans de les 15:00 hores del divendres i l'eixida serà posterior a les 08:00 hores del diumenge. En el període de descans considerat queda prohibit l'exercici d'activitats pesqueres amb arts fixos i arts menors.  
Article 3. Infraccions i sancions  
Les infraccions a allò que disposa esta orde se sancionaran d'acord amb el que preveu la Llei 3/2001, de 26 de març, de Pesca Marítima de l'Estat i la Llei 2/1994, de 18 d'abril, de la Generalitat Valenciana, de defensa dels recursos pesquers.  
DISPOSICIÓ DEROGATÒRIA  
Queda derogat l'article quart, apartat 1, de l'Orde de 15 de juliol de 1994, de la conselleria d'Agricultura, Pesca i Alimentació (DOGV número 2324, de 05.08.1994), per la qual es regulen els períodes d'exercici de la pesca.  
DISPOSICIONS FINALS  
Primera. Facultat desenrotllament  
Es faculta el director general de Pesca i Alimentació, perquè dicte les instruccions necessàries per al desplegament i aplicació de la present orde.  
Segona. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 24 de maig de 2007  
El conseller d'Agricultura, Pesca i Alimentació,  
JUAN GABRIEL COTINO FERRER


Còpia Permalink ELI